ai4bharat/Pralekha huggingface dataset:
عملے، عوامی شکایات اور پنشن کی وزارت
مختلف محکموں کے خدمات سے جڑے مسائل کو لے کر بھارتی مزدور سنگھ  کے ایک قومی سطحی وفد کی مرکزی وزیر ڈاکٹر جتیندر سنگھ سے ملاقات
نئی دہلی،18؍جنوری، بھارتی مزدور سنگھ  ایک قومی سطحی وفد نے آج وزیر مملکت برائے شمال مشرقی ترقیات، ، وزیر مملکت پی ایم او ، پرسنل، عوامی شکایات ، پنشن، ایٹمی توانائی اور خلاء ڈاکٹر جتیندر سنگھ سے ملاقات کی۔ ملاقات کے دوران مختلف محکموں کے خدمات سے جڑے مسائل پر بات چیت ہوئی۔
اس وفد میں بی ایم ایس ، جن میں بھارتیہ پرتیرکشا مزدور سنگھ  ، سرکاری کرمچاری راشٹریہ پری سنگھ، ایسوسی ایشن آف کلاس ون گروپ آفیسرس، گروپ بی آفیسر ایسوسی ایشن آف سروے آف انڈیا وغیرہ شامل تھے۔
وفد کے ممبروں نے سب سے پہلے ڈاکٹر جتیندرسنگھ کا اس بات کے لئے خاص طور پر شکریہ ادا کیا کہ انہوں نے جب بھی اُن سے ملاقات کا وقت مانگا ، انہوں نے اپنی سہولیت کے حساب سے فورا وقت دیا۔ انہوں نے کہا کہ ملازمین ڈی او پی ٹی کے ذریعے ملازمین کے فائدے اور کام میں آسانی پیدا کرنے کی غرض سے ، جو غیر معمولی اصلاحات نافذ کیں، ملازمین نے اس کی بڑے پیمانے پر ستائش کی ہے۔
تقریباً نصف گھنٹے کی ملاقات کے دوران ڈاکٹر جتیندر سنگھ نے وفد کے ہر ممبر کی بات کو بغور سنا۔ انہوں نے کہا کہ وزیراعظم جناب نریندر مودی کی قیادت میں ایماندار اور کارکردگی کا مظاہرہ کرنے والے افسران کی حوصلہ افزائی کے لئے ہر ممکن کوشش کر رہے ہیں۔ انہوں نے مزید کہا کہ ایمانداری اور کارکردگی کو دوسری چیزوں پر فوقیت دی گئی ہے۔
ڈاکٹر جتیندر سنگھ نے یہ بھی کہا کہ افسران کو کام کرنے کا دوستانہ ماحول فراہم کرنے کے لئے متعدد غیر معمولی اقدامات کئے گئے ہیں تاکہ وہ اپنی صلاحیت کے مطابق بہتر سے بہتر کارکردگی کا مظاہرہ کرسکیں۔ اس کے ساتھ ہی مختلف مقامات پر مختلف نوعیت کی ذمہ داریاں ادا کرنے والے افسران کو ایک ایسی ٹیکنالوجی سے بھی مربوط کرنے کی کوشش کی گئی ہے، تاکہ وہ کام کرنے کا بہترین میکانزم تیار کرسکیں۔ اس تعلق سے انہوں نے ’مشن کرم یوگی ‘ اصلاح کا خاص طور پر ذکر کیا، جس کی منظوری وزیراعظم جناب نریندر مودی کی صدارت میں مرکزی کابینہ نے دی۔
جہاں تک مختلف سطحوں پر افسران کی ترقی اور ایمپینل منٹ کا تعلق ہے، ڈاکٹر جتیندر سنگھ نے کہا کہ ڈی او پی ٹی بروقت ترقی کے عمل پر کاربند رہتا ہے۔ لیکن وقت وقت پر اس میں کثیر قانونی رکاوٹیں بھی پیدا ہوتی رہتی ہیں۔ انہوں نے کہا کہ وہ ذاتی طور پر بھی متعدد ملازمین گروپوں تک پہنچنے کی کوشش کرتے رہتے ہیں اور اُن سے یہ اپیل بھی کرتے ہیں، کہ اس طرح کے تضادات سے عہدہ بر آں ہونے میں وہ اپنا تعاون دیں۔
وزیر موصوف کو علیحدہ علیحدہ عرضداشتیں بھی پیش کی گئیں، جن میں مختلف مسائل کا ذکر ہے۔ ان میں سروے آف انڈیا میں سپر نٹنڈنٹ سروے ایئر اور گروپ اے اور گروپ بی آفیسرز پر ڈی او پی ٹی کی گائڈ لائن سے متعلق کیڈرس پر پابندی جیسے عہدوں پر ترقی کا معاملہ بھی شامل ہے۔ وفد نے یہ بھی درخواست کی کہ پنشن میں قومی سطح پر اضافے پر بھی غور ہونا چاہئے اور سائنس و ٹیکنالوجی کے محکمے میں ایڈہاک بنیاد پر خالی عہدوں کو پُر کیا جانا چاہئے۔
ڈاکٹر جتیندر سنگھ نے وفد کے ممبران کو یقین دہانی کرائی کہ وہ ان مسائل پر الگ الگ غور کریں گے اور ان کے ساتھ ، ان پر جلد ہی ایک فالو اپ میٹنگ بھی کریں گے۔
۔۔۔۔۔۔۔۔۔۔۔۔۔۔۔۔۔۔


U-530
(Visitor Counter : 69
صدر جمہوریہ کا سکریٹریٹ
پریس اعلامیہ
نئی دہلی 16 دسمبر۔صدرجمہوریہ ہند نے میگھالیہ کے گورنر جناب تتھاگت رائے کی چھٹی کی وجہ سے ان کی غیر موجودگی میں ناگالینڈ کے گورنر جناب آر این روی کو اپنے فرائض کے علاوہ میگھالیہ کے گورنر کے فرائض انجام دینے کے لئے بھی کہا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5858
(Visitor Counter : 51
وزارت دفاع
بھارتی بحریہ اور کوچین انٹر نیشنل ایئر پورٹ لمیٹیڈ کے درمیان مفاہمت نامہ
نئی دلّی، 13 اگست / بھارتی بحریہ کے نیول ایئر انکلیو  اور کوچین انٹر نیشنل ایئر پورٹ لمیٹیڈ  کے درمیان سی آئی اے ایل میں منعقدہ ایک روایتی تقریب میں 08 اگست، 2019 کو ایک مفاہمت نامے پر دستخط کئے گئے ہیں۔ اس مفاہمت نامے پر این اے ای کی جانب سے کیپٹن ستیش کمار ایس، آفیسر ان چارج، اور سی آئی اے ایل کی جانب سے ایئر پورٹ ڈائرکٹر جناب اے سی کے نائر نے دستخط کئے۔
یہ مفاہمت نامہ این اے ای، بھارتی بحریہ کے فضائی آپریشنوں کی آزادانہ پروازوں، ایئر کرافٹ ہینگر، انتظامات، کی جانب سے نیول ایئر آپریشنوں، انتظامی بلڈنگ سے متعلق سہولیات سے متعلق ہے۔ ملٹری ایئر کرافٹ سی آئی اے ایل کے رن وے کو ٹیک آف اور لینڈنگ کے لئے استعمال کر سکیں گے اور این اے ای ٹیکسی ٹریک کو ہینگروں اور دیگر استعمال میں لا سکیں گے۔
۔۔۔۔۔۔
U.3713
م۔ ر۔ ر۔
(Visitor Counter : 51
وزارت دفاع
دفاعی بر آمدات میں اضافہ : بھارت – یو اے ای مشترکہ پیداوار اور باہمی تجارت کے ذریعے دفاعی تعاون میں اضافہ کرنے پر متفق ہوئے
نئی لّی ، 28 اکتوبر / دفاعی بر آمدات میں اضافہ کرنے کی خاطر بھارت اور متحدہ عرب امارات  کے درمیان " اشتراک میں ساجھیداری کے لئے بھارتی دفاعی صنعت کی عالمی رسائی: ویبینار اور نمائش ، بھارت – یو اے ای دفاعی تعاون " ایک ویبینار کا انعقاد کیا گیا ۔ یہ ویبینار وزارتِ دفاع کے دفاعی پیداوار کے محکمے کی سرپرستی میں سوسائٹی آف انڈین ڈیفنس مینو فیکچررس ، ایس آئی ڈی ایم کے ذریعے 27 اکتوبر ، 2020 ء بروز منگل منعقد کیا گیا ۔
دونوں ممالک کے سفیروں اور وزارت دفاع کے اعلیٰ عہدیداروں نے ویبنار میں شرکت کی اور بھارت اور متحدہ عرب امارات کے مابین گہرے تعلقات کا ذکر کیا ۔ دونوں فریقین نے مشترکہ پیداوار اور باہمی تجارت کے ذریعے دفاعی شعبے میں تعاون کو آگے بڑھانے سے اتفاق کیا ، جو دونوں ممالک کے لئے فائدہ مند ثابت ہوسکتا ہے۔ جوائنٹ سکریٹری  جناب سنجے جاجو نے کہا کہ آتم نربھر بھارت ابھیان کے ایک حصے کےطور پر ہم تحفظ پسندی کی وکالت نہیں کررہے ہیں۔ اس کے برعکس ، ہم کشادگی اور باہمی ربط پر زور دے رہے ہیں تاکہ ہماری کمپنیاں عالمی سپلائی چین کا ایک حصہ بن سکیں اور بیرونی کمپنیاں ، بھارت کے دفاعی ساز و سامان کی تیاری کے ماحول میں اہم رول ادا کر سکیں ۔
یہ ویبنار ، اُن ویبینار کے سلسلے کا ایک حصہ تھا ، جو دفاعی بر آمدات میں اضافہ کرنے کی خاطر دوست ملکوں کے ساتھ منعقد کئے جا رہے ہیں تاکہ اگلے پانچ برسوں میں دفاعی بر آمدات کا پانچ ارب ڈالر کا ہدف حاصل کیا جا سکے ۔
ویبینار میں مختلف بھارتی کمپنیوں ، جیسے ایل اینڈ ٹی ڈیفنس ، جی آر ایس ای ، او ایف بی ، ایم کے یو ، بھارت فورج اور اشوک لیلینڈ نے اہم پلیٹ فارم / ساز و سامان جیسے آرٹلری سسٹم ، راڈارس ، پروٹیکٹڈ وہیکلز ، کوسٹل سرویلانس سسٹم ، آکاش میزائل سسٹم اور گولہ بارود وغیرہ کی پیداوار کے بارے میں اپنی پریزینٹیشن پیش کی ۔ متحدہ عرب امارات کی جانب سے اسٹریٹ گروپ ، راک فورڈ ژیلری ، ایج ، توازن اور ماراکب ٹیکنالوجیز نے اپنی تجاویز پیش کیں ۔
اس ویبینار میں 180 سے زیادہ شرکاء نے شرکت کی اور 100 سے زیادہ ورچوئل نمائش کے اسٹال قائم کئے گئے۔
۔۔۔ ۔۔۔۔۔۔۔۔۔۔

U. No. 6762
(Visitor Counter : 118
وزیراعظم کا دفتر
مائکرون کے سی ای او سنجے مہروترا کے ساتھ وزیر اعظم کی ملاقات
وزیر اعظم جناب نریندر مودی نے 21 جون 2023 کو واشنگٹن ڈی سی میں مائکرون کے سی ای او جناب سنجے مہروترا سے ملاقات کی۔
وزیر اعظم نے ہندوستان میں سیمی کنڈکٹر مینوفیکچرنگ کو فروغ دینے کے لیے مائیکرون ٹیکنالوجی کو مدعو کیا۔ انہوں نے کہا کہ ہندوستان سیمی کنڈکٹر سپلائی چین کے مختلف حصوں میں مسابقتی فوائد فراہم کر سکتا ہے۔
وزارت خزانہ
کابینہ نے دیوالیہ اوردیوالیہ پن کوڈ2019کومنظوری دی
نئی دہلی ،11دسمبر، وزیراعظم جناب نریندرمودی کی سربراہی میں مرکزی کابینہ نے دیوالیہ اور دیوالیہ پن کوڈ دوسرے ترمیمی بل 2019 کے ذریعے دیوالئے اور دیولئے پن کوڈ 2016  میں ترامیم کرنے کی تجویز کواپنی منظوری دے دی ہے۔ ان ترامیم کا مقصد ان کچھ مشکلات کو ختم کرنا ہے، جو دیوالیہ کے معاملے کو حل کرنے کے عمل کے دوران پیش آ رہے ہیں، جس سے کوڈ کے مقاصد کو پورا کرنا ہےاور کاروبارکرنے کو مزید آسان بنانا ہے۔
تجاویز کی تفصیلات:
ترمیمی بل میں اس بات کی درخواست کی گئی ہے کہ
5, 5, 7, 11, 14, 16, 21, 23, 29A, 227, 239, 240
اور دیوالیہ اور دیوالیہ پن کوڈ 2016 میں نئے سیکشن 32-اے کو شامل کیا جائے۔
اثرات:
1.رکاوٹوں کو دور کرنے کیلئے کوڈ میں ترامیم سی آئی آر پی کو اہم دھارے میں جوڑا جائے اور آخری میل تک فنڈنگ کا تحفظ مالی مشکلات سے دوچار سیکٹروں میں سرمایہ کاری کوفروغ دے گا۔
2.کارپوریٹ انسالوینسی ریزولوشن پروسیس سی آئی آر پی کی ہلکی رکاوٹوں کودورکرنے کے لئے بڑی تعداد کی وجہ سے ایک مجاز نمائندے کی طرف سے پیش کئے گئے مالی قرض دینے والوں کے لئے ایک اوراقدام کیا گیا ہے۔
صحت اور خاندانی بہبود کی وزارت
کووڈ-19 سے بچاؤ کی ٹیکہ کاری مہم۔ 67 واں دن
بھارت نے کووڈ-19 سے بچاؤ کے لئے ٹیکہ کاری مہم میں ایک تاریخی سنگ میل قائم کیا ہے
پانچ کروڑ سے زیادہ افراد کے کووڈ-19 سے بچاؤ کے ٹیکے لگائے جاچکے ہیں
آج شام سات بجے تک 15.80 لاکھ ٹیکے لگائے گئے
نئی دہلی، 23مارچ- 2021۔
بھارت نے عالمی وبا کے خلاف اپنی لڑائی میں ایک اہم سنگ میل طے کیا ہے۔ ملک میں کووڈ-19 سے بچاؤ کے لئے آج تک پانچ کروڑ سے زیادہ ٹیکے لگائے جاچکے ہیں۔
آج شام سات بجے تک موصول ہوئی عبوری رپوٹ کے مطابق کل 5,00,75,162 ٹیکے لگائے جاچکے ہیں۔
ان میں حفظان صحت کے وہ 79,03,068 کارکنان شامل ہیں جنہیں پہلا ٹیکہ لگایا گیا ہے جبکہ حفظان صحت کے 50,09,252 کارکنان کے دوسرا ٹیکہ لگایا گیا ہے۔ ان کے علاوہ پیش پیش رہنے والے 83,33,713 صحت کارکنان  کے پہلا ٹیکہ جبکہ 30,60,060 صحت کارکنان کے دوسرا ٹیکہ لگایاگیا ہے۔
60 سال سے زیادہ عمر کے 2,12,03,700 مستفیدین اور 45 سال سے زیادہ عمر کے مخصوص بیماریوں سے متاثرہ 45,65,369 مستفیدین کے بھی ٹیکے لگائے گئے ہیں۔
|
|
حفظان صحت کارکنان
|
|
پیش پیش رہنے والے صحت کارکنان
|
|
45 سے 60 سال تک کی عمر کے مخصوص بیماریوں سے متاثرہ افراد
|
|
60 سال سے زیادہ عمر کے افراد
|
|
پہلا ٹیکہ
|
|
دوسرا ٹیکہ
|
|
پہلا ٹیکہ
|
|
دوسرا ٹیکہ
|
|
پہلا ٹیکہ
|
|
پہلا ٹیکہ
|
|
78,30,626
|
|
49,30,888
|
|
81,72,121
|
|
27,93,013
|
|
40,72,747
|
|
1,94,07,739
کووڈ-19 سے بچاؤ کی ملک گیر ٹیکہ کاری مہم کے 67 ویں دن آج شام سات بجے تک کل 15,80,568 افراد کے ٹیکے لگائے گئے ہیں۔ عبوری رپورٹ کے مطابق ان میں سے 13,74,697 مستفیدین کے پہلا ٹیکہ اور حفظان صحت اور پیش پیش رہنے والے 2,05,871 صحت کارکنان کے دوسرا ٹیکہ لگایا گیا ہے۔ حتمی رپورٹ آج دیر رات تک مکمل ہوجائے گی۔
|
|
تاریخ: 23 مارچ/ 2021
|
|
حفظان صحت کارکنان
|
|
پیش پیش رہنے والے کارکنان
|
|
45 سے 60 سال تک کی عمر کے مخصوص بیماریوں سے متاثرہ افراد
|
|
60 سال سے زیادہ عمر کے افراد
|
|
کل حصولیابیاں
|
|
پہلا ٹیکہ
|
|
دوسرا ٹیکہ
|
|
پہلا ٹیکہ
|
|
دوسرا ٹیکہ
|
|
پہلا ٹیکہ
|
|
پہلا ٹیکہ
|
|
پہلا ٹیکہ
|
|
دوسرا ٹیکہ
|
|
40,976
|
|
44,728
|
|
72,153
|
|
1,65,797
|
|
3,34,367
|
|
13,07,614
|
|
17,55,110
|
|
2,10,525
وزیراعظم کا دفتر
وزیر اعظم کایوم اسا تذہ کے موقع پر اسا تذہ کوسلام
انھوں نے ڈاکٹرسروے پلی ّ رادھاکرشنن کے یوم پیدائش پر انھیں خراج عقیدت بھی پیش کیا
وزیراعظم جناب نریندرمودی نے یوم اساتذہ کے موقع پر اساتذہ کو ان کی سچی لگن اورہمارے مستقبل کی تعمیرمیں ان کی شخصیت کے ذریعہ مرتب ہونے والے عظیم اثرات اورخوابوں کو جلابخشنے کے لئے انھیں سلام پیش کیا۔
جناب مودی نے ڈاکٹرسروے پلی ّ رادھاکرشنن کے یوم پیدائش پر انھیں خراج عقیدت بھی پیش کیا۔
وزیراعظم نے کل اساتذہ کے ساتھ ہوئی بات چیت کی کچھ جھلکیاں بھی پیش کیں ۔
انھوں نے اپنے ایکس پوسٹ میں کہا:
’’اساتذہ ہمارے مستقبل کی تعمیر اورخوابوں کو جلاء بخشنے میں ایک کلیدی کرداراداکرتے ہیں۔# یوم اساتذہ کے موقع پر ، ہم ان کی سچی لگن اور ان کی شخصیت کے ذریعہ مرتب ہونے والے عظیم اثرات کے لئے انھیں سلام پیش کرتے ہیں ۔ ڈاکٹرسروے پلی ّ رادھاکرشنن کے یوم پیدائش پرانھیں خراج عقیدت ۔
کل اساتذہ کے ساتھ ہوئی بات چیت کی کچھ جھلکیاں یہاں پیش ہیں ۔۔۔۔۔‘‘
نیتی آیوگ
نیتی آیوگ نے کووڈ ۔19 سے نمٹنے اور اس کے بندوبست کے بھارت کی ریاستوں اور مرکز کے زیرانتظام علاقوں کے طور طریقے جاری کئے
نئی دہلی ،25نومبر: نیتی ا ٓیوگ نے آج ریاستوں اورمرکز کے زیرانتظام علاقوں کے ان طور طریقوں کااجرا کیا جن میں بھارت میں کووڈ۔19 کو پھیلنے سے روکنے کے لئے ریاستوں، ضلعوں اور شہروں میں اختیار کئے جانے والے مختلف اقدامات کی تفصیلی معلومات دی گئی ہے۔
یہ کتابچہ نیتی آیوگ کے رکن ڈاکٹر وی کے پال، سی ای او امیتابھ کانت اور ایڈیشنل سکریٹری ڈاکٹر راکیش سروال نے جاری کیا۔
پچھلے سات مہینے میں دنیا کو کووڈ ۔19 کی شکل میں صحت عامہ کے ایک ایسے بحران کاسامنا ہے جس کی پہلے کوئی مثال نہیں ملتی، ریاستیں اورمرکز کے زیرانتظام علاقے ملک میں کووڈ-19کوپھیلنے سے روکنے میں مرکز حکومت کےساتھ برابر کی شراکت دار ہیں۔
اس کتابچہ کے پیش لفظ میں نیتی آیوگ کے سی ا ی او امیتابھ کانت نے لکھاہے ‘‘عالمی وبا سے نمٹنے کے لئے عالمی طور طریقوں سے سیکھنے کے لئے اگرچہ بہت کچھ ہے لیکن ساتھ ساتھ اس بات کی بھی اہمیت ہے کہ ان طور طریقوں پر نظر ڈالی جائے جن کا تعلق حقائق سے ہے’’۔ ہر ریاست سے اس سلسلے میں نئے سرے سے کام کرنے کی امید کرنے کے بجائے ایک دوسرے کے طریقے سیکھنے سے عام پریشانیوں کاحل تلاش کرنے میں مددلی جائے۔
طور طریقوں سے متعلق کتابچہ کی تیاری میں نیتی آیوگ نے سبھی ریاستوں اور مرکز کے زیرانتظام علاقوں سے ای میل اور ٹیلی فون کے ذریعہ رابطہ قائم کرکے ان سے درخواست کی کہ وہ ایسے طور طریقوں سے ا ٓگاہ کریں جن کے بارے میں وہ سمجھتے ہیں کہ یہ کووڈ-19 سےنمٹنے اوران کے بندوبست میں فائدہ مند ثابت ہوں گے۔ نیتی آیوگ کے صحت سے متعلق رکھنے کے ساتھ جائزہ میٹنگ کے دوران کچھ ریاستوں نے اضافی معلومات فراہم کی۔
کتابچہ میں بتائے گئے طور طریقے چھ زمروں میں رکھے گئے ہیں صحت عامہ اور کلینکل دیکھ بھال  حکمرانی کے نظام ڈیجیٹل صحت  مربوط ماڈل مائیگرینٹ مزدوروں اور دیگر کمزور گروپوں کی بہبود دیگرطور طریقے۔ حکومت ہند کے متعلقہ رہنما خطوط کااختصار جہاں کہیں مناسب ہے مذکورہ بالا زمروں میں شامل کیا گیاہے۔
کووڈ-19 کے خلاف لڑائی میں مریضوں کا پتہ لگانے کے لئے جامع طریقی کی تیاری سے لے کر لوگوں کوان کے گھروں پر جانچ اور لازمی صحت خدمات فراہم کرانے کے لئے موبائل وین کو کام پر لگانے تک ریاستوں اور مرکز کے زیرانتظام علاقوں کی طرف سے اپنائے گئے طور طریقے شامل ہیں۔بہت سی ریاستوں اورمرکز کے زیرانتظام علاقوں کی طرف سے ٹکنالوجی کو وسیع پیمانے پر فروغ دیا گیا ہے جس کے تحت اسپتالوں اور صحت عملہ کی تربیت کے دوران کھانا اور دوائیں فراہم کرنے کے لئے روبوٹ کااستعمال کیا گیا ہے اوراس کے لئے ورچول وسیلہ کو کا م میں لایا گیا ہے۔ ٹیلی میڈیسن خدمات فراہم کرنے والے ایپس کی تیاری جیسی بہت سی ٹکنالوجیکل اختراعات کے لئے اسٹارٹ اپس پیش پیش رہے ہیں۔ سول سوسائٹی کی تنظیموں نے بھی کووڈ منیجمنٹ، گھر گھر کھانے کی سپلائی اور ماسک و سنیٹائزر بنانے کے لئے اپنی مدد آپ گروپوں کو لانے لے جانے کے مقصد سے کنٹرول روم قائم کرنے میں ریاستی سرکاروں اور ضلع انتظامیہ کی مدد کی ہے۔
اس سلسلے میں مکمل دستاویزات کو اس لنک پر دیکھا جاسکتاہے۔
https://niti.gov.in/sites/default/files/2020-11/Report-on-Mitigation-and-Management-of-COVID19.pdf.
وزارت دفاع
وزارت دفاع ایم او ڈی نے آرڈیننس فیکٹر بورڈ  کو کارپوریشن بنانے پر او ایف بی کے ملازمین کی انجمنوں کے ساتھ مذاکرات شروع کئے
وزارت دفاع  کے دفاعی پیداوار کے محکمہ کی ایک اعلیٰ سطحی سرکاری کمیٹی نے ملازمین کی فیڈریشنوں ، یونینوں کے ساتھ بات چیت شروع کرنے کے سلسلے میں پہل کردی ہے، تاکہ آرڈیننس فیکٹری بورڈ  کو کارپوریشن بنانے سے متعلق ملازمین کی تشویش کو دور کیا جاسکے۔
ڈی ڈی پی کے ایڈیشنل سکریٹری جناب وی ایل کنتھا راؤ کی سربراہی میں کمیٹی نے ایم او ڈی کے سینئر اور فوجی افسروں کے ہمراہ ملازمین کی 3 انجمنوں کے ساتھ ویڈیو کانفرنسنگ کے ذریعہ میٹنگیں کیں۔ ان انجمنوں میں کنفڈریشن آف ڈیفنس، تسلیم شدہ ایسوسی ایشن ، انڈین آرڈیننس فیکٹریز، گزیٹیڈ آفیسر ایسوسی ایشن اور نیشنل ڈیفنس گروپ بی گزیٹیڈ آفیسرس ایسوسی ایشن شامل ہیں۔ ان میٹنگوں میں تمام شراکت داروں کو شامل کرنےکے ساتھ مذکورہ فیصلے کے نفاذ کے لئے حکومت کے ارادے سے واقف کرایاگیا اور ایسوسی ایشن کے ممبروں سے تجاویز بھی مانگی گئیں، تاکہ اجرتوں، تنخواہ، ریٹائرمنٹ فائدے، صحت کی سہولیات اور ملازمت کے دیگر معاملوں کے تعلق سے ملازمین کے مفادات اور فوائد کا تحفظ کیا جاسکے۔ او ایف بی کو ایک یا زیادہ 100 فیصد قیمت کی حکومت کی کارپوریٹ کمپنیوں میں بدلنے کی بات بھی کہی گئی۔
نئی کارپوریٹ کمپنی ، کمپنیوں کے لئے حکومت کی طرف سے مستقبل کے احکامات اور بجٹ کے لئے امداد یا تعاون سے متعلق اپنی تشویش کے بارے میں بھی تجاویز مانگی گئی ہیں۔
میٹنگ انتہائی خوشگوار ماحول میں ہوئی اور میٹنگ میں تبادلہ خیال کے دوران ماحول پرسکون اور خوشگوار رہا۔ کمیٹی کی طرف سے میٹنگ میں ایک ساتھ شرکت کرنے والی تمام او ایف بی کے ملازمین کی فیڈریشنوں، یونینوں کے ساتھ مزید میٹنگیں کرنے کے لئے ایسوسی ایشنوں کی درخواست پر غور کیاگیا اور یہ یقین دلایاگیا کہ فیڈریشنوں اور یونینوں کے ساتھ وابستگی جاری رہے گی۔
آتم نربھر بھارت پیکیج کے حصے کے طور پر حکومت نے 16 مئی 2020 کو اعلان کیا تھا کہ وہ او ایف بی کو کارپوریشن بنا کر آرڈیننس کی سپلائی میں آٹونومی، شفافیت اور اہلیت کو بہتر بنائیں گے۔
سی ڈی آر اے کے صدر جناب بی کے سنگھ اور جنرل سکریٹری جناب بی بی موہنتی نے ملازمین کی انجمنوں کی نمائندگی کی، جبکہ آئی او ایف ایس جی او اے کی نمائندگی اس کے جنرل سکریٹری جناب ایس بی چوبے اور جنرل خزانچی جناب ایم اے صدیقی نے کی، جبکہ این جی ڈی بی جی او اے کی نمائندگی اس کے صدر جناب ایم بارک اور جنرل سکریٹری جے گوپال سنگھ نے کی۔
...............................................................
م ن، ح ا، ع ر
U-3089
(Visitor Counter : 178
وزارتِ تعلیم
نئی تعلیمی پالیسی کے تحت تحقیق کو فروغ
نئی دلّی ،14 ستمبر / قومی تعلیمی پالیسی  2020 تمام شعبوں میں معیاری تعلیمی تحقیق پر زور دیتی ہے ۔
مختلف اسکیموں میں زیادہ تر تحقیق کے شعبے کا فیصلہ ماہرین تعلیم اور تحقیق کاروں کی کمیٹی کے ذریعے کیا جاتا ہے اور مختلف اداروں میں تمام تحقیق کرنے والے اپنی اپنی دلچسپی کے شعبے میں تحقیق کرتے ہیں ۔ اگر چہ حکومت مقامی مسائل کے ساتھ ساتھ ابھرتی ہوئی ٹیکنا لوجی میں تحقیق کو فروغ دے کر وسیع طور پر پورے ملک کو فائدہ پہنچانے والی تحقیق کی خواہش مند ہے لیکن ملک میں کسی بھی شعبے میں تحقیق کے لئے کوئی بندش نہیں ہے ۔
این ای پی – 2020 کے پیرا نمبر 10.11 میں ادارہ جاتی خود مختاری پر بات کی گئی ہے ۔ اس میں خاص طور سے کہا گیا ہے کہ تمام ایچ ای آئی رفتہ رفتہ مکمل ، تعلیمی اور انتظامی ، خود مختاری کی جانب پیش رفت کریں گے تاکہ وہ ایک وائبرینٹ کلچر کو فروغ دے سکیں ۔ اس میں کالجوں کو مرحلے وار خود مختاری دینے کے میکنزم کا بھی ذکر کیا گیا ہے ، جو شفاف نظام اور مرحلہ وار تسلیم شدہ حیثیت سے قائم کیا جائے گا ۔
این ای پی – 2020 کے مطابق فیکلٹی کو اعلیٰ تعلیمی لیاقت کے ایک وسیع تر فریم ورک کے اندر نصاب ، تدریسیات اور تجزیہ کے امور پر اختراعات میں خود مختاری حاصل ہو گی ، جس سے تمام اداروں ، پروگراموں اور تمام او ڈی ایل ، آن لائن اور روایتی کلاس روم کے طریقۂ کار میں تسلسل کو یقینی بنایا جا سکے ۔
یہ معلومات آج لوک سبھا میں انسانی وسائل کے فروغ کے مرکزی وزیر جناب رمیش پوکھریال نشنک نے ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5391
(Visitor Counter : 57
وزیراعظم کا دفتر
وزیر اعظم نے پیرس ڈائمنڈ لیگ میں کانسی کا تمغہ جیتنے پر لانگ جمپر سری شنکر مرلی کو مبارکباد دی
وزیر اعظم جناب نریندر مودی نے پیرس ڈائمنڈ لیگ میں کانسی کا تمغہ جیتنے پر لانگ جمپر سری شنکر مرلی کو مبارکباد دی ہے۔
وزیر اعظم نے ٹویٹ کیا؛
’’سری شنکر مرلی نے پیرس ڈائمنڈ لیگ میں شاندار کارکردگی کے ساتھ تاریخ رقم کی ہے! ان کی شاندار چمپ نے انہیں ایک باوقار کانسی کا تمغہ دلایا، جس سے بھارت کو ڈائمنڈ لیگ میں لانگ جمپ میں پہلا تمغہ ملا۔ انہیں مبارکباد اور ان کی آئندہ کوششوں کے لیے نیک خواہشات۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-6031
(
امور داخلہ کی وزارت
مرکزی وزیر داخلہ جناب امت شاہ نے کے وی آئی سی کی کمہار سشکتی کرن یوجنا کے تحت بجلی کے 100 چاک تقسیم کیے
ملک کے روایتی آرٹ کو مستحکم کرنا وزیراعظم مودی کا خواب ہے اور ہر ایک کو چاہیے کہ وہ بھارت کو آتم نربھر بنانے کے لیے اپنی ہنر مندی سے اس میں تعاون دے
اپنے آرٹسٹ بھائیوں بہنون کو ٹیکنالوجی سے جوڑ کر ہم ان کی زندگیوں کو آسان بنا سکتے ہیں اور ان کی پیداواری صلاحیت میں بھی اضافہ کر سکتے ہیں : مرکزی وزیر داخلہ
کمہار برادری اپنی مصنوعات فروخت کر سکیں اس کے لیے ریلویز کے ساتھ معاہدہ کرنے سمیت مارکیٹنگ کے مناسب انتطامات کیے جائیں گے - جناب امت شاہ
نئی دہلی،24 جولائی ، 2020 / پسماندہ کمہار برادری کو بااختیار بنانے اور آتم نربھر بنانے کی بھارت کی کوشش سے اس برادری کو جوڑنے کے لیے مرکزی وزیر داخلہ جناب امت شاہ نے کھادی اور دیہی صنعتوں کے کمیشن کی کمہار سشکتی کرن یوجنا کے تحت 100 تربیت یافتہ کاریگروں کو بجلی کے 100 چاک تقسیم کیے۔ جناب امت شاہ نے اپنے پارلیمانی حلقے  میں نئی دلی سے ویڈیو کانفرنس کے ذریعے بجلی کے یہ چاک تقسیم کیے۔
کمہار سشکتی کرن یوجنا کی تعریف کرتے ہوئے وزیر داخلہ نے کہا کہ اِس اقدام سے پیداواریت میں بہتری لانے کے لیے ٹیکنالوجی کو شامل کر کے پسماندہ کمہار برادری کو مستحکم بنانے اور برتن بنانے کے روایتی آرٹ کو جلا دینے میں دیرپا ثابت ہوگا۔ انہوں نے ان پانچ کمہاروں سے بھی بات کی جنھیں کے وی آئی سی نے برتن بنانے کی تربیت دی ہے اور ان کے مستقبل کے لیے انہیں بجلی کے چاک اور دیگر سامان فراہم کیا ہے۔
جناب امت شاہ نے کہا کہ مجھے یہ تبدیلی دیکھ کر خوشی ہوئی ہے جو ہمارے کمہاروں کی زندگی میں حائل ہے۔ مرکز میں مودی حکومت پرجاپتی برادری کی بہتر گزر بسر کے لیے ہمیشہ فکر مند رہی ہے۔ بجلی کا چاک فراہم کیا جانا ہمارے وزیراعظم کی طرف سے گجرات کے عوام کو ایک تحفہ ہے۔ اس سے ان کی زندگیاں آسان ہوں گی اور ان کی پیداوار کی صلاحیت میں بھی اضافہ ہوگا۔
انہوں نے یہ بھی کہا کہ ملک کے روایتی آرٹ کو مستحکم بنانا وزیراعظم جناب نریندر مودی کا ایک کواب ہے اور ہر شخص کو چاہیے کہ وہ بھارت کو آتم نربھر بنانے کے لیے اپنی ہنرمندی سے تعاون دیں۔ مودی حکومت نے اس مقصد سے مثالی اقدامات کیے ہیں۔ کے وی آئی سی کی کمہار سشکتی کرن یوجنا اس سمت ایک اہم قدم ہے۔
وزیر داخلہ نے کمہاروں کو یقین دلایا کہ ان کی مصنوعات کی فروخت کے لیے انتظامات کیے جائیں گے جن میں ریلوے کے ساتھ معاہدہ اور مارکیٹنگ کے مناسب ذرائع شامل ہیں۔ جناب امت شاہ نے اسکیموں کے ذریعے کمزور طبقوں کو روزگار کے دیرپا موقع فراہم کرنے میں کے وی آئی سی کی کوششوں کو سراہا۔ انہوں نے یہ بھی کہا کہ کمہار سشکتی کرن یوجنا ، کمہار برادری کو آتم نربھر بنانے کی جانب ایسا ہی ایک قدم ہے۔ مجھے امید ہے کہ کے وی آئی سی پسماندہ طبقوں کے فائدے کے لیے کام کرنا جاری رکھے گی۔
گاندھی نگر ضلعے میں کے وی آئی سی نے 14 گاؤوں کے 100 کمہاروں کی تربیت دی ہے اور انہیں بجلی کے 100 چاک اور مٹی گوندنے کی دس مشینیں فراہم کی ہے۔ کمہار سشکتی کرن یوجنا کے تحت کمہاروں کی اوسط آمدنی تقریباً 3 ہزار روپے ماہانہ سے بڑھ کر تقریباً 12000 روپے ماہانہ ہوگئی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4139
(Visitor Counter : 100
نائب صدر جمہوریہ ہند کا سکریٹریٹ
میں نے اپنی زندگی کی کامیابی اور تکمیلات اپنے اساتذہ اور اتالیق سے حاصل کی : نائب صدر جمہوریہ
انہوں نے یوم اساتذہ کے موقعے پر سابق صدر جمہوریہ ایس رادھا کرشنن کو خراج عقیدت پیش کیا
میں نے اپنے اسکول اور کالج کے دنوں کے ہر لمحے کا لطف حاصل کیا
انہوں نے اعتماد ظاہر کیا کہ ملک کے عوام کووڈ - 19 وبا پر قابو پا لیں گے
انہوں نے اساتذہ اور طلبا سے ورچوئل طریقے سے بات کی
نئی دہلی، 05 ستمبر ، 2020 / نائب صدر جمہوریہ جناب ایم وینکیا نائیڈو نے آج کہا کہ انہوں نے اپنی زندگی کی تکمیلات اپنے اساتذہ اور اتالیق سے حاصل کی جنہوں نے ان کے اسکول اور کالج کے دنوں میں ان کی تربیت کی۔
وہ یوم اساتذہ کے موقعے پر اکشر ودیالیے کے اساتزہ اور طلبا سے ورچوئل طریقے سے بات کر رہے تھے۔ اکشر ودیالیہ نایک اسکول ہے جسے نلور میں سورن بھارت ٹرسٹ اور ہنر مندی کے نصابات کے تربیت کار چلاتے ہیں۔ ان کورسز کا اہتمام ایس بی ٹی نلور ، وجے واڑہ اور حیدرآباد میں مختلف اداروں کے ساتھ مل کر کرتا ہے۔
نائب صدر جمہوریہ نے سابق صدر جمہوریہ اور نائب صدر جمہوریہ جناب سرو پلی رادھا کرشنن کو عاززی کے ساتھ خراج عقیدت پیش کیا اور انہیں ایک نمایاں استاد ، فلسفی، اسکالر، دانشور اور مصنف قرار دیا۔
جناب نائیڈو نے اس موقعے پر اپنے اساتذہ اور اتالیق کو بھی خراج عقیدت پیش کیا۔ اور یادیں تازہ کیں کہ انہوں نے گروپورنیمہ کے موقعے پر 51 سے زیادہ اساتذہ اور مینٹر کو گروپورنیمہ پر تعظیم پیش کی۔ جنہوں نے ان کے کیریئر اور زندگی کو ایک شکل دینے میں اہم کردار ادا کیا۔
نائب صدر جمہوریہ نے کہا کہ اپنے اسکول اور کالج کے دنوں میں وہ ہر لمحے سے لطف اندوز ہوئے۔
اظہار خیال کرتے ہوئے کہ سیکھنے کا عمل ایک لگاتار عمل ہے ۔ نائب صدر جمہوریہ نے طلبا سے کہا کہ وہ اساتذہ ، والدین اور اپنے دادا ، دادی ، نانا، نانی سے علم حاصل کریں جنہوں نے اپنی زندگی میں زبردست عملی تجربات حاصل کیے ہیں۔ انہوں نے اُن کو کتابیں پڑھنے کا مشورہ بھی دیا۔ اکشر ودیالیے ، ایس بی ٹی ، مپاورپو فاؤنڈیشن اور دیگر تنظیموں کی طرف سے آن لائن کلاسیز اور تربیتی کورسز کے انعقاد پر ان کی تعریف کرتے ہوئے جناب نائیڈو نے اعتماد ظاہر کیا کہ ملک کے عوام اس عالمی وبا پر قابو پا لیں گے۔ انہوں نے زور دے کر کہا کہ ملک کے نوجوانوں کو ہنرمندی سے لیس کیا جانا اہم ہے تاکہ انہیں روزگار تلاش کرنے کے قابل بنایا جا سکے یا وہ خود اپنا روزگار کر سکیں۔
یہ اظہار خیال کرتے ہوئے کہ بھارتی فلسفے کی اصل بنیاد شیئر اینڈ کیئر یعنی اپنے تجربات دوسروں کو بتانا اور دوسروں کی دیکھ بھال کرنا، جناب نائیڈو نے نلور میں ایس بی ٹی کی تعریف کی کہ اس نے لاک ڈاؤن کے دوران مائیگرینٹ کارکنوں اور آس پاس کے گاوؤں کے ضرورتمند لوگوں کو طبی امداد کے ساتھ ساتھ کھانہ اور دیگر چیزیں فراہم کر کے ان کی مدد کی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5117
(Visitor Counter : 127
وزارت دفاع
بحریہ کے سربراہ ایڈ مرل آر ہری کمار نے 2022 کےدولت مشترکہ کھیلوں میں بھارتی بحریہ کے کھلاڑیوں  کی عزت افزائی کی
حال ہی میں ختم ہوئے 2022 کے دولت مشترکہ کھیلوں میں بھارتی بحریہ کے کھلاڑیوں نے شاندار کارکردگی کا مظاہرہ کرتے ہوئے سونے کے دو ،چاندی کا ایک اور کانسے کا ایک تمغہ حاصل کیا۔تمغہ جیتنے والوں میں کشتی کےفری اسٹائل 74 کلو گرام میں نوین اےجی .پی او ایتھیلیٹکس  میں ایلڈ ہوس پال،پی او کوم، ویٹ لفٹنگ 109 کلو گرام میں لو پریت سنگھ، سی او ایم I  اور ہاکی میں جگراج سنگھ پی او ،سی او ایم  شامل ہیں۔ یہ درحقیقت ایک قابل تعریف کارنامہ ہے کہ دولت مشترکہ کھیلوں میں شرکت کرنے والے بھارتی بحریہ کے سات کھلاڑیوں میں سےچار کھلاڑیوں نے ہندوستان کے لئے تمغہ جیتے۔
ٹیم کے ہندوستان لوٹنے پر بھارتی بحریہ کے سربراہ ایڈ مرل آر ہری کمار نے 12 اگست 2022 کو نئی دہلی میں منعقد ایک خصوصی تقریب کے دوران بحریہ کے کھلاڑیوں کو مبارکباد دی اور ان سے بات چیت کی ۔ کھلاڑیوں سے خطاب کرتے ہوئے بحریہ کے سربراہ نے ان کھلاڑیوں کی بہترین کارکردگی کو تسلیم کیا اور کہا کہ ان کی انفرادی کارکردگی نے نہ صرف ملک کا سر فخر سے بلند کیا ہے کہ بلکہ بحریہ کا نام بھی روشن کیا ہے۔انہوں نے انہیں ملک کے لئے رول ماڈل قرار دیا ۔انہوں نے آئندہ سبھی کھیل مقابلوں کے لئے ان کے تئیں نیک خواہشات پیش کیں ۔ان کی کوششوں کو تسلیم کرتے ہوئے بحریہ کے سربراہ نے کھلاڑیوں کی عزت افزائی کی اور انہیں نقد انعامات اور اسپورٹس کٹس سے نوازا ۔